नागरकोविल जंक्शन रेलवे स्टेशन

नागरकोविल जंक्शन (स्टेशन कोड: NCJ ) भारतीय राज्य तमिलनाडु में कन्याकुमारी जिले के नागरकोविल शहर में स्थित एक रेलवे जंक्शन है। यह जंक्शन दक्षिणी रेलवे के अन्तर्गत तिरुवनन्तपुरम रेलवे मंडल के तहत संचालित किया जाता है। स्टेशन कन्याकुमारी-त्रिवेंद्रम राजमार्ग पर नागरकोविल के मुख्य शहर से लगभग 3 किलोमीटर दूर स्थित है। यह दक्षिण भारत के सबसे व्यस्त रेलवे स्टेशनों में से एक है।

 पृष्ठभूमि 
त्रिवेंद्रम-नागरकोविल-कन्याकुमारी और तिरुनेलवेली-नागरकोविल निर्माण परियोजनाओं का उद्घाटन 6 सितंबर 1972 को तत्कालीन प्रधान मंत्री श्रीमती इंदिरा गांधी द्वारा किया गया था। त्रिवेंद्रम-नागरकोविल-कन्याकुमारी रेल मार्ग 15 अप्रैल 1979 को खोला गया था। नागरकोविल जंक्शन 15 अप्रैल 1979 को चालू हुआ। कन्याकुमारी के लिए रेल-लिंक 1979 के बाद स्थापित किया जा सका, क्योंकि मुख्य रूप से इस ज़िले के माध्यम से निकलने वाली रेल मार्ग के निर्माण ने रेल विभाग के लिए ख़ासी चुनौतियां पेश कीं और बहुत सारे प्रयास करने पड़े, खासकर पश्चिमी रेल मार्ग के लिये। पश्चिमी रेल मार्ग कुछ विशाल कृत्रिम बनाये गई ऊंचे स्थान और कई पहाड़ी सुरंगों से होकर गुजरती है। कन्याकुमारी ज़िला नई दिल्ली, मुंबई, चेन्नई, बैंगलोर और कोलकाता जैसे भारत के सभी प्रमुख महानगरों के साथ सीधी ट्रेन सेवाओं के माध्यम से जुड़ा हुआ है। चेन्नई-नगरकोइल क्षेत्र दक्षिण भारत में सबसे बड़ा लाभ कमाने वाला रेल मार्ग है, जिसने 2011 में  रूपये का लाभ कमाया था।  

 अभिविन्यास 
स्टेशन में पाँच प्लेटफार्म हैं जो तिरुवनंतपुरम रेलवे मंडल के कन्याकुमारी - त्रिवेंद्रम रेल मार्ग (वेस्ट कोस्ट लाइन) को चेन्नई - मदुरै - नागरकोविल रेल मार्ग से जोड़ती है। 

 रेलमार्ग 
 तिरुनेलवेली 
 त्रिवेंद्रम 
 कन्याकुमारी 

सुविधाएँ
स्टेशन में सभी आधारभूत सुविधाएँ जैसे: प्रतिक्षालय, कम्प्युटरिकृत टिकटघर, रेस्टोरेंट, पार्किंग, रिटायरिंग रूम और वाई-फाई उपलब्ध है।

निकटतम हवाई अड्डा तिरुवनंतपुरम हवाई अड्डा है, तिरुवनंतपुरम हवाई अड्डे से नागरकोइल जंक्शन रेलवे स्टेशन की दूरी 76.8 किमी है।

नागरकोइल रेलवे स्टेशन से बस स्टैंड की दूरी लगभग 1 किमी है। ऑटोरिक्शा स्टेशन से बस स्टैंड तक, कन्याकुमारी और नागरकोइल के लिये टाउन बस मुख्य सड़क से उपलब्ध हैं। स्टेशन से निकटतम बस स्टैंड में रेलवे स्टेशन बस स्टैंड, कोट्टार बस स्टॉप और नायडू अस्पताल बस स्टॉप है।

नागरकोइल जंक्शन रेलवे स्टेशन के निकास द्वार के बाहर ही टैक्सी स्टैंड है।

चित्र दीर्घा

 इन्हें भी देखें 
 तिरुवनंतपुरम रेलवे मंडल 
 दक्षिणी रेलवे जोन 

 सन्दर्भ 

 बाहरी कड़ियाँ 

श्रेणी:विकिडेटा पर उपलब्ध निर्देशांक
श्रेणी:तमिलनाडु के रेलवे स्टेशन
श्रेणी:तिरुवनंतपुरम रेलवे मंडल
श्रेणी:कन्याकुमारी ज़िला